Publication: Magyar Közlöny
Issue: MK-2000-131 (Year: 2000, Number: 131)
Era: 1990-2004
Section: [16. számú melléklet a 217/1998. (XII. 30.) Korm. rendelethez]
Paragraph Index: 699

(9) A Phare Pénzügyi Megállapodás, illetve a SAPARD Éves Pénzügyi Megállapodás költségvetési évben történő elfogadása után lehetőség van év közbeni előirányzat módosításra, illetve új előirányzat nyitására. Az új — EU támogatás — előirányzatra az általános forgalmi adóval növelt társfinanszírozási támogatást a már meglévő előirányzatok közötti, a fejezet jóváhagyott kiadási főösszegén belüli átcsoportosítással kell biztosítani. Új előirányzat nyitása, illetve az előirányzat módosítása a bevételi és kiadási oldalon egyaránt, azonos összegben lehetséges oly módon, hogy az a költségvetés egyenlegét ne változtassa. Az ISPA esetében az összesített tervezési előirányzatból szükséges kiindulni, melyet az év közben megkötött szerződések alapján programonként, illetve projektenként kell előirányzatokra bontani. IV. Fejezet PÉNZÜGYI LEBONYOLÍTÁS AZ EU TÁMOGATÁSOK IGÉNYLÉSI ÉS ELSZÁMOLÁSI RENDJE

Source: https://magyarkozlony.hu/hivatalos-lapok/4ef7a622ce422c79e6020243d3ad99f444e0a50e/dokumentumok/fd896c963a7a3830a106830740b7916c57fbe807/letoltes